pythainlp/thai-wiki-dataset-v3 huggingface dataset:
ยุทธการที่เดอะเฮก

ยุทธการที่เดอะเฮก เกิดขึ้นในวันที่ 10 พฤษภาคม ค.ศ. 1940 เป็นส่วนหนึ่งของยุทธการที่เนเธอร์แลนด์ ระหว่างกองทัพเนเธอร์แลนด์ (Royal Netherlands Army) และกองกำลังทหารโดดร่มของเยอรมนี ฟัลเชียร์มเยเกอร์แห่งกองทัพอากาศลุฟท์วัฟเฟอ กองกำลังทหารโดดร่มได้โดดร่มลงในและรอบๆพื้นที่ของเดอะเฮกเพื่อเข้ายึดสนามบินและเมืองของเนเธอร์แลนด์ ภายหลังจากได้เข้ายึดเมืองแล้ว เยอรมนีมีแผนการที่จะบีบบังคับให้สมเด็จพระราชินีนาถวิลเฮลมินาแห่งเนเธอร์แลนด์ตัดสินพระทัยที่จะยอมจำนนและความพ่ายแพ้ของราชอาณาจักรเนเธอร์แลนด์ภายในหนึ่งวัน ปฏิบัติการกลับล้มเหลวในการเข้าจับกุมสมเด็จพระราชินี และกองกำลังเยอรมันได้ล้มเหลวในการยึดครองสนามบินภายหลังจากเนเธอร์แลนด์ได้ทำการตีโต้กลับ ทหารที่เหลือรอดชีวิตภายใต้การนำของ Von Sponeck ได้สั่งให้ล่าถอยไปยังเนินทรายที่อยู่ใกล้ๆและถูกไล่ล่าโดยทหารชาวดัตช์จนกระทั่งกองบัญชาการทหารสูงสุดของเนเธอร์แลนด์ เนื่องจากความพ่ายแพ้ที่สำคัญในแนวรบอื่นๆ ได้ตัดสินใจที่จะยอมจำนนในห้าวันต่อมา
== อ้างอิง ==
ยุทธการและปฏิบัติการทางทหารในสงครามโลกครั้งที่สอง
แนวรบด้านตะวันตก (สงครามโลกครั้งที่สอง)
ยุทธการที่ฝรั่งเศส
จักรพรรดิพูพิเอนัส

จักรพรรดิพูพิเอนัส (Emperor Pupienus, ? – 29 กรกฎาคม 238) จักรพรรดิร่วมแห่ง จักรวรรดิโรมันตะวันตก โดยพระองค์ปกครองทั้งสิ้น 3 เดือนร่วมกับ จักรพรรดิบาลบินัส ใน ค.ศ. 238, ซึ่งพระองค์เป็นจักรพรรดิที่อยู่ในยุค ปีแห่งหกจักรพรรดิ ก่อนที่พระองค์และจักรพรรดิบาลบินัสจะถูกปลงพระชนม์โดย องค์รักษ์เพรทอเรียน เมื่อวันที่ 29 กรกฎาคม ค.ศ. 238
พูพิเอนัส
จักรพรรดิบาลบินัส

จักรพรรดิบาลบินัส (Emperor Balbinus, 178 – 29 กรกฎาคม 238) จักรพรรดิร่วมแห่ง จักรวรรดิโรมันตะวันตก โดยปกครองร่วมกับ จักรพรรดิพูพิเอนัส ทั้งสิ้น 3 เดือนใน ค.ศ. 238, ซึ่งพระองค์เป็นหนึ่งในจักรพรรดิแห่งยุค ปีแห่งหกจักรพรรดิ ก่อนที่พระองค์และจักรพรรดิพูพิเอนัสจะถูกปลงพระชนม์โดยเหล่าองครักษ์ ไปรโตริอานี เมื่อวันที่ 29 กรกฎาคม ค.ศ. 238
บาลบินัส
ฌีรงแด็ง

ฌีรงแด็ง (Girondin) เป็นสมาชิกกลุ่มทางการเมืองแบบหลวม ๆ กลุ่มหนึ่งในช่วงการปฏิวัติฝรั่งเศส ซึ่งประกอบด้วยสมาชิกสมัชชานิติบัญญัติและที่ประชุมใหญ่แห่งชาติในช่วงปี ค.ศ. 1791 ถึง ค.ศ. 1793 แม้ว่าบรรดาฌีรงแด็งจะถือเป็นส่วนหนึ่งของขบวนการฌากอแบ็ง (Jacobin) แต่ก็ไม่ใช่ว่าฌีรงแด็งทุกคนจะเป็นสมาชิกของสโมสรฌากอแบ็ง
ในตอนแรกบรรดาฌีรงแด็งรณรงค์เรียกร้องให้มีการล้มเลิกระบอบกษัตริย์ แต่ต่อมาก็ไม่เห็นด้วยกับกระแสการปฏิวัติและเห็นว่าอาจใช้กษัตริย์เป็นหุ่นเชิดได้เพื่อเลี่ยงการลุกฮือของฝ่ายนิยมกษัตริย์ จึงทำให้ขัดแย้งกับฝ่ายลามงตาญ (La Montagne) อันเป็นฝ่ายซ้ายจัดในสโมสรฌากอแบ็งซึ่งสนับสนุนการปฏิวัติและต้องการถอนรากถอนโคนระบอบกษัตริย์ ความขัดแย้งนี้นำมาซึ่งการกวาดล้างบรรดาฌีรงแด็งโดยฝ่ายลามงตาญในปี ค.ศ. 1793 ผู้นำและสมาชิกฌีรงแด็งจำนวนมากถูกประหารด้วยกิโยตีน เป็นจุดเริ่มต้นสมัยแห่งความน่าสะพรึงกลัวในฝรั่งเศสซึ่งถูกปกครองโดยมักซีมีเลียง รอแบ็สปีแยร์
หลังรอแบ็สปีแยร์สิ้นอำนาจและถูกจับประหารชีวิตในปี ค.ศ. 1794 บรรดาฌีรงแด็งก็ได้รับการประกาศเกียรติคุณโดยสภาให้เป็น "ผู้พลีชีพเพื่อเสรีภาพ" มีการสร้างอนุสาวรีย์ฌีรงแด็งไว้ที่เมืองบอร์โดเพื่อเป็นการย้ำเตือนถึงบรรดาผู้แทนฝ่ายฌีรงแด็งที่ตกเป็นเหยื่อในสมัยแห่งความน่าสะพรึงกลัว
==อ้างอิง==
การปฏิวัติฝรั่งเศส
อเล็กซานเดอร์ที่ 4 แห่งมาเกโดนีอา

พระเจ้าอเล็กซานเดอร์ที่ 4 แห่งมาเกโดนีอา (Alexander IV of Macedonia, สิงหาคม 323 – 309 ปีก่อนคริสตกาล) บางครั้งเรียกผิดว่าอีกัสในยุคปัจจุบัน พระองค์เป็นพระราชโอรสองค์เดียวใน อเล็กซานเดอร์มหาราช และ พระนางร็อกซานาแห่งแบคเตรีย
== พระราชประวัติ ==
พระเจ้าอเล็กซานเดอร์ที่ 4 ประสูติเมื่อเดือนสิงหาคม 323 ปีก่อนคริสตกาล ที่ นครบาบิโลเนีย เป็นพระราชโอรสของ อเล็กซานเดอร์มหาราช และพระมเหสีของพระองค์ พระนางร็อกซานาแห่งแบคเตรีย พระองค์เป็นพระราชนัดดาของ พีลิปโปสที่ 2 แห่งมาเกโดนีอา เพราะพระนางโรซานาทรงครรภ์เมื่ออเล็กซานเดอร์มหาราชสวรรคตในวันที่ 11 มิถุนายน 323 ปีก่อนคริสตกาล และไม่ทราบเพศของพระบุตร มีความขัดแย้งใน กองทัพมาเกโดเนีย เกี่ยวกับลำดับการสืบราชสันตติวงศ์ ทหารราบ ได้สนับสนุนพระเชษฐาต่างพระมารดาของอเล็กซานเดอร์มหาราช พีลิปโปสที่ 3 (ที่มีความบกพร่องทางสติปัญญามาตลอดพระชนมชีพของพระองค์) เพอร์ดิคคัส ผู้บัญชาการกองทหารม้าชั้นยอด ให้รอโดยหวังว่าพระบุตรของพระนางร็อกซานาจะเป็นชาย ฝ่ายประนีประนอมตัดสินใจว่า เพอร์ดิคคัส จะปกครองจักรวรรดิในฐานะผู้สำเร็จราชการแทนพระองค์ เมื่อพระเจ้าพีลิปโปสครองราชบัลลังก์ เป็นเพียงแต่กษัตริย์หุ่นเชิดไม่มีพระราชอำนาจที่แท้จริง ถ้าพระบุตรเป็นชาย แล้วจะได้เป็นกษัตริย์ พระเจ้าอเล็กซานเดอร์ประสูติในปลาย 323 ปีก่อนคริสตกาล หรือต้น 322 ปีก่อนคริสตกาล
== ผู้สำเร็จราชการ ==
หลังจากเผชิญกับผู้สำเร็จราชการที่เข้มงวด ความล้มเหลวทางทหารใน อียิปต์ และการกบฏในกองทัพ เพอร์ดิคคัส ถูกลอบสังหารโดยนายทหารอาวุโสของเขาใน พฤษภาคม หรือ มิถุนายน 321 หรือ 320 ปีก่อนคริสตกาล (ปัญหาเกี่ยวกับลำดับเหตุการณ์ของ ไดโอโดรัส ทำให้ปีไม่แน่นอน)
== อ้างอิง ==
พระมหากษัตริย์มาเกโดนีอา
พระมหากษัตริย์เปอร์เซีย
ฟาโรห์ยุคราชวงศ์อาร์กีด
พระมหากษัตริย์ที่ขึ้นครองราชย์ขณะทรงพระเยาว์
พระมหากษัตริย์ที่สวรรคตขณะทรงพระเยาว์
พระมหากษัตริย์ที่ถูกปลงพระชนม์
ยูฟ่าเนชันส์ลีก

ยูฟ่าเนชันส์ลีก (UEFA Nations League) เป็นการแข่งขันฟุตบอลทีมชาติในยุโรปซึ่งเป็นสมาชิกของยูฟ่าประเภทลีกซึ่งได้เริ่มการแข่งขันในฤดูกาล 2018-19
==รูปแบบการแข่งขัน==
ในปีฤดูกาล 2018/19 ซึ่งเป็นการจัดการแข่งขันครั้งแรกนั้นจะจัดอันดับดิวิชันโดยวัดจากค่าสัมประสิทธิ์ จากชาติสมาชิกยูฟ่าทั้ง 55 ชาติ จะแบ่งออกเป็น 4 ระดับ ดังนี
ลีกเอ มี 12 ทีม อันดับ 1-12  จะมี 4 กลุ่ม กลุ่มละ 3 ทีม
ลีกบี มี 12 ทีม อันดับ 13-24 จะมี 4 กลุ่ม กลุ่มละ 3 ทีม
ลีกซี มี 15 ทีม อันดับ 25-39 จะมี 4 กลุ่ม 1 กลุ่ม 3 ทีม อีก 3 กลุ่ม 4 ทีม
ลีกดี มี 16 ทีม อันดับ 40-55 จะมี 4 กลุ่ม กลุ่มละ 4 ทีม
สำหรับรูปแบบการแข่งขัน "ยูฟ่าเนชันส์ลีก" จะแบ่งชาติสมาชิกทั้ง 55 ชาติ ออกเป็น 4 ลีก ดังนี้
ลีกเอ แบ่งเป็น 4 กลุ่ม กลุ่มละ 3 ทีม ทีมอันดับ 1 ของทั้ง 4 กลุ่ม จะผ่านเข้าไปเล่นในรอบรองชนะเลิศ ทีมชนะในรอบรองฯ จะเข้าไปเล่นนัดชิงชนะเลิศ ทีมแพ้ในรอบรองจะไปชิงอันดับที่ 3 และทีมที่อยู่อันดับที่ 3 ของทั้ง 4 กลุ่มจะตกลงไปเล่นในลีกบี ในฤดูกาลหน้า
ลีกบี แบ่งเป็น 4 กลุ่ม กลุ่มละ 3 ทีม ทีมอันดับ 1 ของทั้ง 4 กลุ่ม จะได้เลื่อนชั้นขึ้นไปเล่นลีกเอในฤดูกาลต่อไป ส่วนทีมอันดับ 3 ของทั้ง 4 กลุ่ม จะหล่นลงไปเล่นลีกซีในฤดูกาลต่อไป
ลีกซี แบ่งเป็น 4 กลุ่ม กลุ่มละ 4 ทีม 3 กลุ่ม และมี 1 กลุ่ม 3 ทีม ทีมอันดับ 1 ของทั้ง 4 กลุ่ม จะได้เลื่อนชั้นขึ้นไปเล่นลีกบีในฤดูกาลต่อไป ส่วนทีมอันดับ 4 ของ 3 กลุ่ม และทีมอันดับ 3 จะหล่นลงไปเล่นลีกดีในฤดูกาล
ลีกดี แบ่งเป็น 4 กลุ่ม กลุ่มละ 4 ทีม โดยทีมอันดับ 1 ของทั้ง 4 กลุ่ม จะได้เลื่อนชั้นขึ้นไปเล่นลีกซีในฤดูกาลต่อไป
===สิทธิ์การเข้าไปเล่น ฟุตบอลชิงแชมป์แห่งชาติยุโรป===
หลังจากจบรอบแบ่งกลุ่มแล้ว แต่ละชาติในยูฟ่า จะแข่งขันฟุตบอลยูโร รอบคัดเลือกตามปกติ
โดยสิทธิ์การเข้าร่วมฟุตบอลยูโร จากรอบคัดเลือกปกติจะมีทั้งหมดรวม 20 ทีม ซึ่งจะเหลือที่ว่างอยู่ 4 ทีม ซึ่งยูฟ่าจะนำผลการแข่งขันในยูฟ่าเนชันส์ลีกของแต่ละลีกนำมาหาทีมที่จะได้โควตาไปเล่นฟุตบอลยูโร
โดยแต่ละลีก จะมีสิทธิ 1 โควตา สำหรับยูโรรอบสุดท้าย วิธีการได้สิทธิ์ 1 โควตานั้น ทีมจากแชมป์กลุ่ม 1 2 3 4 ของแต่ละลีก จะนำมาแข่งขันเพลย์ออฟกัน เพื่อหาทีมแชมป์เพลย์ออฟของแต่ละลีก ทีมที่ได้แชมป์เพลย์ออฟ ก็จะได้สิทธิ์ฟุตบอลยูโรทันที
แต่ในกรณีที่ทีมแชมป์ของกลุ่มนั้น ๆ ได้สิทธิ์ไปฟุตบอลยูโรรอบสุดท้ายอยู่แล้ว ก็จะเลื่อนลงมาให้ทีมอันดับต่อไปในลีก (โดยคิดคะแนนเรียงกันทั้ง 4 ทีมแบบไม่อิงกลุ่ม) คือไม่ว่าอย่างไรก็ตาม จะมีทีมได้แข่งขันรอบเพลย์ออฟอย่างแน่นอน เป็นจำนวน 16 ทีม เพื่อหาเอา 4 ทีม เข้าไปเล่นในฟุตบอลยูโร รอบสุดท้ายต่อไป
== ผลการแข่งขัน ==
=== ผลการแข่งขันแบ่งตามทีม ===
* = เจ้าภาพ
==ทีม==
ทีมชาติสมาชิกยูฟ่าทั้ง 55 ทีมที่จะลงแข่งขันในรายการยูฟ่าเนชันส์ลีก
– แชมป์
– รองแชมป์
– อันดับ 3
– อันดับ 4
– เลื่อนชั้น
– ไม่มีการเปลี่ยนแปลง
– ตกชั้น
Q – อยู่ในระหว่างการแข่งขันยูฟ่าเนชันส์ลีก รอบสุดท้าย
– เจ้าภาพยูฟ่าเนชันส์ลีก รอบสุดท้าย
==ดูเพิ่ม==
คอนคาแคฟเนชันส์ลีก
ซีเอเอฟเนชันส์ลีก
ฟุตบอลชิงแชมป์แห่งชาติยุโรป
==แหล่งข้อมูลอื่น==
เนชันส์ลีก
กอรี เทวีพิทักษ์โลก

กอรี เทวีพิทักษ์โลก (Maharakshak: Devi) เป็นละครโทรทัศน์ที่ถ่ายทำเมื่อปี ค.ศ. 2015 นำแสดงโดย อูหมัง เจน รับบท เทวีกอรี ออกอากาศทางช่อง ไบรต์ทีวี ละครเรื่องนี้ออกอากาศทุกวันจันทร์ - ศุกร์ เวลา 22.00 น. - 23.15 น. ละครเรื่องนี้เป็นละครภาคจบของละครเรื่อง Maharakshak และเรื่อง อายันต์ จอมขมังเวทย์
==เนื้อเรื่อง==
==นักแสดงนำ==
อูหมัง เจน รับบท กอรี / เทวี
อินทราเนล แสงคุปตรา รับบท พระศุกร์ / วิรัตน์ มิตทัล
โรหิต บัคชี รับบท พระพฤหัสบดี / อาจารย์จายันต์
คาราน ซูชัค รับบท ฤๅษีนารทมุนี / ผู้ตรวจการนารายณ์
ชเรสต์ คูมาร์ รับบท พระกฤษณะ
จารุ อสุภะ รับบท ธัญญา
==อ้างอิง==
==ลำดับรายการโทรทัศน์==
ละครโทรทัศน์
วอตเลิฟเวอส์ดู

"วอตเลิฟเวอส์ดู" (What Lovers Do) เป็นเพลงของวงดนตรีป็อปร็อกอเมริกัน มารูนไฟฟ์ ร้องรับเชิญโดยนักร้องอาร์แอนด์บี ซีซา เพลงออกจำหน่ายในวันที่ 30 สิงหาคม ค.ศ. 2017 เป็นซิงเกิลที่สามจากสตูดิโออัลบั้มที่หก เรดพิลล์บลูส์ เพลงมีเค้าโครงจากเพลง "เซ็กชวล" ของเนคิด ร้องรับเชิญโดยดีโอ ดังนั้นวิกเตอร์ รัดสตรอม ดีโอ และเอลินา สตริด จึงได้เครดิตเป็นผู้แต่งเพลงนี้ด้วย
== เบื้องหลังและการจำหน่าย ==
หลังทัวร์คอนเสิร์ตส่งเสริมสตูดิโออัลบั้มที่ห้่า ไฟฟ์ (2014) เป็นเวลานาน มารูนไฟฟ์เริ่มแต่งเพลงและเข้าห้องอัดเพื่อทำสตูดิโออัลบั้มที่หก ในวันที่ 11 ตุลาคม ค.ศ. 2016 วงออกซิงเกิลแนวทรอปิคัลเฮาส์ "โดนต์วอนนาโนว์" ร้องรับเชิญโดยแร็ปเปอร์ชาวอเมริกัน เคนดริก ลามาร์ ซิงเกิลถัดมา "โคลด์" ร้องรับเชิญโดยแร็ปเปอร์ชาวอเมริกัน ฟิวเชอร์ ออกจำหน่ายในวันที่ 14 กุมภาพันธ์ ค.ศ. 2017 ในเดือนสิงหาคม ค.ศ. 2017 วิดีโอและสแนปแชตหลายตัวจากแอดัม เลอวีน เผยว่าวงกำลังถ่ายทำมิวสิกวิดีโอเพลง "วอตเลิฟเวอส์ดู" ร่วมกับซีซา
ในวันที่ 26 สิงหาคม ค.ศ. 2017 ชื่อเพลง "วอตเลิฟเวอส์ดู" และปกซิงเกิลถูกเปิดเผยทางเว็บไซต์ฐานความรู้สื่อออนไลน์ จีเนียส มีการเผยวันที่จำหน่ายซิงเกิลก่อนหน้านั้นสามวัน
วิดีโอตัวอย่างซิงเกิลความยาว 16 วินาที เผยแพร่ทางเว็บไซต์ทางการของวงในวันที่ 27 สิงหาคม ค.ศ. 2017
== อ้างอิง ==
ซิงเกิลในปี พ.ศ. 2560
เพลงในปี พ.ศ. 2560
เพลงของมารูนไฟฟ์
เพลงของซีซา
เพลงที่แต่งโดยแอดัม เลอวีน
ซี-รีแอคทีฟ โปรตีน

ซี-รีแอคทีฟ โปรตีน หรือ ซีอาร์พี (C-reactive protein, CRP) เป็นโปรตีนเพนตาเมอร์ชนิดหนึ่งซึ่งพบได้ในเลือด ซึ่งอาจมีระดับสูงขึ้นเมื่อร่างกายมีการอักเสบ
ซีอาร์พีถูกสร้างขึ้นที่ตับเมื่อมีการกระตุ้นจากสารปัจจัยที่ถูกหลั่งออกมาจากเซลล์เม็ดเลือดขาวแมโครเฟจและเซลล์ไขมัน ถือเป็นโปรตีนในแฟมิลีเพนแทรกซินชนิดหนึ่ง ซีอาร์พีไม่มีความเกี่ยวข้องกับซีเพพไทด์หรือโปรตีนซีแต่อย่างใด
==อ้างอิง==
โปรตีนในเลือด
การตรวจเลือด
พยาธิวิทยาเคมี
เวชบำบัดวิกฤต
ยีนบนโครโมโซมคู่ที่ 1
เซปุลตูรา

เซปุลตูรา (Sepultura; "หลุมศพ") เป็นกลุ่มดนตรีแนวเฮฟวีเมทัลสัญชาติบราซิลจากเมืองเบโลโอรีซอนชี ก่อตั้งวงในปี ค.ศ. 1984 โดย 2 พี่น้อง แมกซ์และอีกอร์ กาวาเลรา เป็นวงที่มีอิทธิพลสำคัญแก่แนวแทรชเมทัลและกรูฟเมทัล ในช่วงปลายคริสต์ทศวรรษ 1980 และต้นคริสต์ทศวรรษ 1990 และต่อมาวงได้มีการทำเพลงทดลองที่ได้รับอิทธิพลจากอัลเทอร์เนทีฟเมทัล, เวิลด์มิวสิก, นูเมทัล, ฮาร์ดคอร์พังก์ และอินดัสเทรียลเมทัล
วงเซปุลตูราได้มีการเปลี่ยนสมาชิกวงหลายครั้งตั้งแต่ก่อตั้งวงมา ทั้งแมกซ์และอีกอร์ กาวาเลราที่ออกจากวงไปในปี ค.ศ. 1996 และ 2006 ตามลดับ สมาชิกปัจจุบันได้แก่ นักร้องนำ เดอร์ริก กรีน, มือกีตาร์ แอนเดรียส์ คิสเซอร์, มือเบส เปาโล จูเนียร์ และมือกลอง เอลอย คาซาแกรนด์ ตั้งแต่ที่อีกอร์ออกจากวงไปในปี ค.ศ. 2006 ก็ไม่หลงเหลือสมาชิกดั้งเดิม เปาโล จูเนียยร์ เป็นสมาชิกของวงตั้งแต่ปี ค.ศ. 1985 สมาชิกคนเดียวที่มีผลงานในการออกอัลบั้มทุกครั้ง ส่วนคิสเซอร์ที่มาแทนไจโร เกดซ์ ในปี ค.ศ. 1987 ได้ร่วมเล่นในทุกสตูดิโออัลบั้ม เว้นอัลบั้มชุดเปิดตัว Morbid Visions (1986) และ Bestial Devastation (1985)
เซปุลตูรา ออกผลงานสตูดิโออัลบั้ม 14 ชุด อัลบั้มล่าสุดคือ Machine Messiah (2017) อัลบั้มที่ประสบความสำเร็จที่สุดคือArise (1991), Chaos A.D. (1993) และ Roots (1996) เซปุลตูรามียอดขายอัลบั้มมากกว่า 3 ล้านชุดในอเมริกาและเกือบ 20 ล้านชุดทั่วโลก ได้รับรางวัลแผ่นเสียงทองคำในหลายประเทศทั่วโลก ทั้งฝรั่งเศส ออสเตรเลีย อินโดนีเซีย สหรัฐ, ไซปรัส และในประเทศบ้านเกิด บราซิล
==ผลงานเพลง==
สตูดิโออัลบั้ม
Morbid Visions (1986)
Schizophrenia (1987)
Beneath the Remains (1989)
Arise (1991)
Chaos A.D. (1993)
Roots (1996)
Against (1998)
Nation (2001)
Roorback (2003)
Dante XXI (2006)
A-Lex (2009)
Kairos (2011)
The Mediator Between Head and Hands Must Be the Heart (2013)
Machine Messiah (2017)
Quadra (2020)
== อ้างอิง ==
กลุ่มดนตรีสัญชาติบราซิล
เซีย (นักดนตรี)

เซีย เคต อิโซเบลล์ เฟอร์เลอร์ (Sia Kate Isobelle Furler) เกิด 18 ธันวาคม ค.ศ. 1975 เป็นนักร้อง-นักแต่งเพลง โปรดิวเซอร์เพลง และผู้กำกับมิวสิกวิดีโอชาวออสเตรเลีย เธอเริ่มต้นอาชีพนักร้องโดยการเป็นนักร้องในวงแนวแอซิดแจ๊ซในคลับท้องถิ่นที่แอดิเลด กับวงที่ชื่อ คริสป์ (Crisp) ในช่วงกลางคริสต์ทศวรรษ 1990 ต่อมาในปี ค.ศ. 1997 วงคริสป์แยกวงไป เธอจึงได้ออกผลงานเดี่ยวอัลบั้มสตูดิโอ ใช้ชื่อว่า OnlySee ในประเทศออสเตรเลีย จากนั้นเธอย้ายมายังกรุงลอนดอน ประเทศอังกฤษ เป็นนักร้องนำวงดูโออังกฤษ ชื่อวง ซีโรเซเวน (Zero 7)
ในปี ค.ศ. 2000 เซียเซ็นสัญญากับค่ายแดนซ์พูล ค่ายย่อยของโซนีมิวสิกและออกสตูดิโออัลบั้มชุดที่ 2 Healing Is Difficult เนื่องจากเธอไม่พอใจในการประชาสัมพันธ์ของค่าย จึงได้เซ็นสัญญากับค่ายใหม่ โก! บีต ในปีถัดมา ได้ออกสตูดิโออัลบั้มชุดที่ 3 Colour the Small One ในปี ค.ศ. 2004 แต่เพลงกลับไม่ประสบความสำเร็จในกลุ่มคนฟังกระแสหลัก เซียจึงย้ายมาอยู่ที่นิวยอร์กซิตีในปี ค.ศ. 2005 แล้วเริ่มออกทัวร์ในอเมริกา เธอออกอัลบั้มชุดที่สี่และชุดที่ห้า Some People Have Real Problems และ We Are Born ในปี ค.ศ. 2008 และ 2010 ตามลำดับ ต่อจากนั้นเธอว่างเว้นกับการแสดง หันมาแต่งเพลงให้ศิลปินอื่น เพลงที่เธอได้ร่วมงานกับศิลปินอื่นที่ประสบความสำเร็จ เช่น "Titanium" (กับ เดวิด เกตตา), "Diamonds" (กับ ริแอนนา) และ "Wild Ones" (กับ โฟล ไรเดอ)
ในปี ค.ศ. 2014 เธอออกสตูดิโออัลบั้มชุดที่ 6 1000 Forms of Fear ที่เปิดตัวที่อันดับ 1 บนชาร์ตบิลบอร์ด 200 และมีเพลงติดท็อป 10 แจ้งเกิด"Chandelier" และมีมิวสิกวีดีโอไตรภาคนำแสดงโดยนักเต้นเด็ก แมดดี ซีเกลอร์ ในปี ค.ศ. 2016 เธอออกสตูดิโออัลบั้มชุดที่ 7 This Is Acting ที่มีซิงเกิ้ลอันดับ 1 บนบิลบอร์ดฮอต 100 "Cheap Thrills"
==ผลงานอัลบั้ม==
OnlySee (1997)
Healing Is Difficult (2001)
Colour the Small One (2004)
Some People Have Real Problems (2008)
We Are Born (2010)
1000 Forms of Fear (2014)
This Is Acting (2016)
Everyday Is Christmas (2017)
==ทัวร์==
Live from Sydney Tour (2009)
We Meaning You Tour (2010)
Nostalgic for the Present Tour (2016)
==ผลงานแสดง==
เซียแต่งเพลงและแสดงในภาพยนตร์ดังนี้
Annie (2014)
Transparent (2015)
Beat Bugs (2016)
Lion (2016)
Wonder Woman (2017)
My Little Pony: The Movie (2017)
Charming (2018)
== อ้างอิง ==
บุคคลจากเมลเบิร์น
นักร้องออสเตรเลีย
มิโตะ ฮอลลีฮอก

มิโตะ ฮอลลีฮอก (水戸ホーリーホック; Mito HollyHock) เป็นสโมสรฟุตบอลระดับอาชีพของประเทศญี่ปุ่น ซึ่งปัจจุบันกำลังแข่งขันรายการเจลีก ดิวิชัน 2 ทีมนี้ประจำอยู่ที่เมืองมิโตะ จังหวัดอิบะระกิ
นามสมญา "ฮอลลีฮอก" มาจากเครื่องยอดแห่งตระกูลโทะกุงะวะ ซึ่งเป็นผู้ปกครองจากมิโตะในยุคเอะโดะ
== ประวัติ ==
สโมสรก่อตั้งขึ้นในปี ค.ศ. 1990 ในนามพรีม่าอาเซโน เอฟซี โดยพนักงานโรงงานของพรีม่าแฮม (ซึ่งเป็นบริษัทอาหาร) ในสึชิอุระ ก่อนเปลี่ยนชื่อเป็นพรีม่าแฮม เอฟซี สึชิอุระ และได้รับการเลื่อนชั้นสู่ฟุตบอลลีกญี่ปุ่นหลังจากจบการแข่งในฐานะรองชนะเลิศในการแข่งขันเพลย์ออฟลีกภูมิภาคปี ค.ศ. 1996 ทีมนี้ได้รวมกับสโมสรฟุตบอลมิโตะ (ที่ได้รับการก่อตั้งขึ้นในปี ค.ศ. 1994) แล้วเปลี่ยนชื่อเป็นมิโตะ ฮอลลีฮอก ก่อนเริ่มฤดูกาล 1997 เมื่อพรีม่าแฮมตัดสินใจเลิกการสนับสนุนทางการเงินให้แก่สโมสร
การร้องขอของทีมมิโตะในการเปิดตัวเจลีก ดิวิชัน 2 ฤดูกาล 1999 ได้รับการปฏิเสธในขั้นต้น เนื่องจากฐานการเงินและฐานแฟน ๆ ที่ไม่เสถียร อย่างไรก็ตาม หลังจากจบการแข่งในอันดับที่ 3 ในฟุตบอลลีกญี่ปุ่นเมื่อปี ค.ศ. 1999 และได้รับการสนับสนุน ทางสโมสรก็ได้รับเชิญให้เข้าร่วมการแข่งเจลีกในปี ค.ศ. 2000
ส่วนในปี ค.ศ. 2016 มิโตะ ฮอลลีฮอก ได้จัดทำทีมฟุตบอลหญิง ในคันโตลีก ดิวิชัน 2 และทีมฮอกกี้น้ำแข็ง ในลีกของจังหวัดอิบะระกิ
== ระเบียงภาพ (จากสนามเหย้าในอดีต) ==
ไฟล์:Kasamatsu Stadium.JPG|มิโตะปะทะซัปโปะโระเมื่อวันที่ 18 พฤศจิกายน ค.ศ. 2006
== อ้างอิง ==
== แหล่งข้อมูลอื่น ==
Mito HollyHock 2014 Squad 
 
สโมสรฟุตบอลในประเทศญี่ปุ่น
ไอคอนาพอป

ไอคอนาพอป (Icona Pop) เป็นคู่ดูโอแนวอิเล็กโทรป็อป สัญชาติสวีเดน ก่อตั้งวงในปี ค.ศ. 2009 กับแนวเพลงที่ได้รับอิทธิพลจากอิเล็กทรอเฮาส์ พังก์ และอินดีป็อป ประกอบด้วยสมาชิกคือ Caroline Hjelt และ Aino Jawo ทั้งคู่เติบโตในสต็อกโฮล์ม ได้เซ็นสัญญากับเทนมิวสิกกรุ๊ปในปี ค.ศ. 2009 มีเพลงฮิต "I Love It"
== ผลงานเพลง ==
Icona Pop (2012)
This Is... Icona Pop (2013)
==ผลงานการแสดง==
===ภาพยนตร์===
== อ้างอิง ==
กลุ่มดนตรีสัญชาติสวีเดน
วันพระราชทานธงชาติไทย

วันพระราชทานธงชาติไทย (Thai National Flag Day) เป็นวันที่ระลึกถึงโอกาสที่พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ประกาศพระราชบัญญัติแก้ไขพระราชบัญญัติธง พระพุทธศักราช ๒๔๖๐ โดยมีสาระสำคัญคือ การประกาศให้ธงไตรรงค์เป็นธงชาติไทยสืบต่อมาจนถึงปัจจุบัน ซึ่งได้มีการประกาศไว้ ณ วันที่ 28 กันยายน พ.ศ. 2460 สำนักนายกรัฐมนตรีและสำนักงานปลัดสำนักนายกรัฐมนตรี จึงเสนอให้วันที่ 28 กันยายน ของทุกปีเป็นวันพระราชทานธงชาติไทย และในวันที่ 20 กันยายน พ.ศ. 2559 ในการประชุมคณะรัฐมนตรีประจำสัปดาห์ ที่ประชุมซึ่งนำโดย พลเอกประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม รักษาราชการแทนนายกรัฐมนตรีได้มีมติเห็นชอบให้วันที่ 28 กันยายน ของทุกปีเป็น วันพระราชทานธงชาติไทย โดยให้เริ่มในวันที่ 28 กันยายน พ.ศ. 2560 เป็นปีแรก เนื่องในโอกาสครบรอบ 100 ปี ธงชาติไทย แต่ไม่ถือเป็นวันหยุดราชการ รวมทั้งกำหนดให้มีการชักธงและประดับธงชาติไทยในวันดังกล่าวด้วย เพื่อเป็นการสร้างความภาคภูมิใจของคนในชาติ และน้อมรำลึกถึงพระมหากรุณาธิคุณในพระบาทสมเด็จพระมงกุฎเกล้าเจ้าอยู่หัว และถือเป็นประเทศที่ 54 ของโลกที่มีวันธงชาติ โดยการกำหนดวันธงชาติของต่างประเทศ ล้วนอิงกับภูมิหลังทางประวัติศาสตร์ และการสร้างชาติของแต่ละประเทศ
== กิจกรรม 100 ปี ธงชาติไทย ==
ในปี พ.ศ. 2560 ซึ่งเป็นปีแรกที่รัฐบาลประกาศให้มีกิจกรรมวันพระราชทานธงชาติไทยนั้น ถือเป็นปีที่มีการจัดกิจกรรมครบรอบ 100 ปี ธงชาติไทยด้วย ในวันที่ 28 กันยายน ที่ตึกไทยคู่ฟ้า และตึกสันติไมตรี ทำเนียบรัฐบาล จึงมีการจัดกิจกรรมครบรอบ 100 ปี ธงชาติไทย และมีนิทรรศการวันพระราชทานธงชาติไทย ชื่อว่า "100 ปี ธงชาติไทย ร้อยดวงใจไทยทั้งชาติ" โดยมี พล.อ.ประยุทธ์ จันทร์โอชา นายกรัฐมนตรี เป็นประธานในกิจกรรมครั้งนี้ โดยมีส่วนราชการต่าง ๆ มาร่วมในพิธีนี้ด้วยตั้งแต่เวลา 07:45 น. โดย พล.อ.ประยุทธ์ รับการเคารพจากหมู่เชิญธง และมอบธงชาติไทยแก่หัวหน้าชุดหมู่เชิญธง จากนั้นชุดหมู่เชิญธงนำธงชาติไทยที่ได้รับมอบจากนายกรัฐมนตรี มายังบริเวณแท่นหน้าเสาธง ขณะที่นายกรัฐมนตรี พร้อมคณะรัฐมนตรี พร้อมกันยังจุดบริเวณแท่นหน้าเสาธง ตึกสันติไมตรี เพื่อยืนเคารพธงชาติไทย และร่วมร้องเพลงชาติไทยในเวลา 08:00 น. จากนั้นเปิดนิทรรศการวันพระราชทานธงชาติไทย พร้อมทั้งมอบตราสัญลักษณ์ ให้แก่หัวหน้าส่วนราชการระดับปลัดกระทรวง 
== อ้างอิง ==
พระราชทานธงชาติไทย
วันธงชาติ
วันรำลึก
ประเทศไทยในปี พ.ศ. 2460
ษริกา สารทศิลป์ศุภา

ษริกา สารทศิลป์ศุภา (เกิด 17 พฤศจิกายน พ.ศ. 2537)  เป็นนักร้อง นักแสดง และนางแบบชาวไทย เป็นที่รู้จักจากการเข้ามาเป็นศิลปินค่ายกามิกาเซ่ ภายใต้สังกัดอาร์เอส
== ประวัติ ==
ษริกา สารทศิลป์ศุภา เกิดวันที่ 17 พฤศจิกายน พ.ศ. 2537 จบการศึกษาจากระดับมัธยมศึกษาจาก โรงเรียนบดินทรเดชา (สิงห์ สิงหเสนี) ๒ เคยศึกษาที่ คณะเศรษฐศาสตร์ มหาวิทยาลัยธรรมศาสตร์ จนถึงปี 3 จึงตัดสินใจเขียนใบลาออกจากการเป็นนักศึกษา เพื่อมาทำงานในวงการบันเทิง ตามเป้าหมายที่วางไว้
ษริกาเข้าสู่วงการบันเทิงโดยการแสดงมิวสิกวิดีโอและถ่ายแบบ จนเจอแมวมองพาไปเคสเป็นนักร้องที่ค่ายกามิกาเซ
ปัจจุบัน ฟ้า ษริกา เป็นนักแสดงอิสระและเป็นบิวตี้ บล็อกเกอร์
== ผลงาน ==
=== ภาพยนตร์ ===
=== ละครโทรทัศน์ ===
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์ช่อง 8
| 2557
| ผัวชั่วคราว
| วิลิปดา
|-
| rowspan="2"| 2558
| แหวนทองเหลือง
| นาตยา
|-
| ดอกซ่อนชู้
| ดอกแก้ว
|-
| 2559
| ล่าดับตะวัน
| หลิน
|-
| 2560
| เชลยศึก
| ช่อมะขาม
|}
=== ซีรีส์ ===
=== เพลง ===
=== มิวสิกวีดิโอ ===
{|class="wikitable" style="text-align:center"
! ปี
! เพลง
! ศิลปิน
|- Timethai Kamikaze | "2555"
|  ..จบมั้ย(The End)
|-
| rowspan="2"| 2562
| หลอก (fools)
| เบล สุพล
|-
| ดวงใจ
| Palmy
|-
| rowspan="3"| 2563
| เข้าข้างตัวเอง (อีกแล้ว)
| ETC.
|-
| ก่อนนอนคืนนี้
| YOUNGOHM
|-
| ความรู้สึกผิด (Guilt)
| The Darkest Romance
|-
| 2564
| เสียฟอร์มไม่แคร์เสียแกเราไม่ยอม
| Wonderframe ft.Man’R
|}
== อ้างอิง ==
== ข้อมูลเพิ่มเติม ==
ช่องยูทูบ ชื่อ Fah sarika
บุคคลจากกรุงเทพมหานคร
พุทธศาสนิกชนชาวไทย
นักร้องหญิงชาวไทย
นักแสดงหญิงชาวไทย
บุคคลจากโรงเรียนบดินทรเดชา (สิงห์ สิงหเสนี) ๒
บุคคลจากคณะเศรษฐศาสตร์ มหาวิทยาลัยธรรมศาสตร์
ยูทูบเบอร์ชาวไทย
จักรกฤษณ์ เวชภิรมย์

จักรกฤษณ์ เวชภิรมย์  เป็นนักฟุตบอลระดับอาชีพชาวไทย โดยเล่นในตำแหน่งปีกให้แก่สุโขทัย ในไทยลีก
จักรกฤษณ์เป็นนักฟุตบอลชาวไทยรายที่ 4 ที่ได้แข่งขันในศึกเจลีก ต่อจากอดุล หละโสะ, สิทธิโชค ภาโส และชนาธิป สรงกระสินธ์ โดยได้เล่นให้กับสโมสรฟุตบอลโตเกียว ยู23 ในการแข่งขันเจลีก ดิวิชัน 3
== ผลงานระดับนานาชาติ ==
จักรกฤษณ์เคยชนะการแข่งฟุตบอลอาเซียนชิงแชมป์เยาวชนอายุไม่เกิน 19 ปี 2015 ร่วมกับฟุตบอลทีมชาติไทยรุ่นอายุไม่เกิน 19 ปี
== การทำประตูระดับนานาชาติ ==
=== รุ่นอายุไม่เกิน 19 ปี ===
== เกียรติประวัติ ==
=== ระดับนานาชาติ ===
ร่วมกับฟุตบอลทีมชาติไทยรุ่นอายุไม่เกิน 19 ปี
ฟุตบอลอาเซียนชิงแชมป์เยาวชนอายุไม่เกิน 19 ปี
* Simple cup icon.svg ชนะเลิศ (1 สมัย) : พ.ศ. 2558
== อ้างอิง ==
== แหล่งข้อมูลอื่น ==
ไทย - J. Vechpirom - Profile with news, career statistics and history
นักฟุตบอลชาวไทย
กองกลางฟุตบอล
ผู้เล่นสโมสรฟุตบอลแบงค็อก ยูไนเต็ด
ผู้เล่นสโมสรฟุตบอลสุพรรณบุรี
ผู้เล่นสโมสรฟุตบอลโตเกียว
ผู้เล่นสโมสรฟุตบอลสุโขทัย
ผู้เล่นสโมสรฟุตบอลโตเกียวรุ่นอายุไม่เกิน 23 ปี
ผู้เล่นในไทยลีก
ผู้เล่นในเจลีก ดิวิชัน 3
นักฟุตบอลทีมชาติไทย
บุคคลจากจังหวัดจันทบุรี
เรพิวเทชัน (อัลบั้ม)

เรพิวเทชัน (Reputation) เป็นสตูดิโออัลบั้มที่หกของนักร้อง นักแต่งเพลงชาวอเมริกัน เทย์เลอร์ สวิฟต์ วางจำหน่ายในวันที่ 10 พฤศจิกายน ค.ศ. 2017 โดยสังกัดบิกแมชีนเรเคิดส์ อัลบั้มผลิตโดยแจ็ก แอนโตนอฟฟ์ แมกซ์ มาร์ติน เชลล์แบ็ก และสวิฟต์เอง โดยสวิฟต์เป็นหัวหน้าโปรดิวเซอร์เอง อัลบั้มมีนักร้องรับเชิญได้แก่ เอ็ด ชีแรน นักร้องนักแต่งเพลงชาวอังกฤษ และฟิวเชอร์ แร็ปเปอร์ชาวอเมริกัน
อัลบั้มขึ้นอันดับหนึ่งในประเทศออสเตรเลีย ออสเตรีย เบลเยียม แคนาดา ไอร์แลนด์ เนเธอร์แลนด์ นิวซีแลนด์ นอร์เวย์ สกอตแลนด์ สวิตเซอร์แลนด์ สหราชอาณาจักร และสหรัฐ ตามข้อมูลของนีลเซนซาวด์สแกน เรพิวเทชันขายได้ 1.216 ล้านชุดในสัปดาห์แรกในสหรัฐ หลายเป็นอัลบั้มขายดีที่สุดในปี ค.ศ. 2017 และขายได้ 2 ล้านชุดทั่วโลก
== การจำหน่าย ==
ในวันที่ 18 สิงหาคม ค.ศ. 2017 สวิฟต์ล้างโพสต์ทั้งหมดในบัญชีสื่อสังคม และเว็บไซต์ทางการของเธอ สองสามวันถัดมา สวิฟต์โพสต์คลิปงูตัวหนึ่ง ซึ่งพาดพิงถึงข้อพิพาทระหว่างเธอกับคานเย เวสต์ เคที เพร์รี แคลวิน แฮร์ริส และคิม คาร์เดเชียน เมื่อปีที่ผ่านมา แฟนเพลงของสวิฟต์คาดว่าสวิฟต์กำลังจะประกาศอัลบั้มใหม่ ในวันที่ 23 สิงหาคม สวิฟต์ประกาศอัลบั้มดังกล่าวในอินสตาแกรมของเธอ เผยภาพปกอัลบั้มและวันจำหน่าย เรพิวเทชัน มีกำหนดจำหน่ายในวันที่ 10 พฤศจิกายน ค.ศ. 2017 ซิงเกิลแรกจากอัลบั้มคือ "ลุกวอตยูเมดมีดู" ออกจำหน่ายในวันที่ 25 สิงหาคม ค.ศ. 2017 อัลบั้มจะจำหน่ายพร้อมกับนิตยสารสองฉบับ ชื่อนิตยสารว่า เรพิวเทชัน มีขายเฉพาะที่ทาร์เกต ในวันที่ 2 กันยายน สวิฟต์เผยแพร่ตัวอย่างเพลงที่สองผ่านรายการแซตเทอร์เดย์ไนต์ฟุตบอลทางช่องเอบีซี จากนั้นโพสต์ในอินสตาแกรม ใช้ชื่อว่า "เรดีฟอร์อิต" บอกเป็นนัยถึงเพลงใหม่ เพลงดังกล่าวออกจำหน่ายในวันที่ 3 กันยายน ค.ศ. 2017
== การส่งเสริม ==
ยูพีเอสประกาศว่าจะมี "หุ้นส่วนส่งสารอย่างเป็นทางการ" ให้กับอัลบั้มเรพิวเทชัน รถบรรทุกของยูพีเอสในเมืองบางเมืองแสดงให้เห็นลวดลายปกอัลบั้มเรพิวเทชัน ยูพีเอสกระตุ้นแฟนเพลงให้ถ่ายภาพรถบรรทุกดังกล่าวและโพสต์ลงทวิตเตอร์ ใส่แฮชแท็กเพื่อเป็นการ "เพิ่มโอกาส" ซื้อตั๋วคอนเสิร์ต
สวิฟต์ยังเป็นหุ้นส่วนกับทิกเกตมาสเตอร์ในโครงการร่วม กล่าวคือ ผู้ที่ต้องการซื้อตั๋วคอนเสิร์ตสดของสวิฟต์สามารถสมัครได้และจะถูกรายชื่อเก็บไว้ และสามารถได้อภิสิทธิด้วยวิธีการต่าง ๆ รวมถึงการซื้อสินค้า และการสั่งซื้ออัลบั้มล่วงหน้า โครงการดังกล่าวจะสิ้นสุดในวันที่ 28 พฤศจิกายน ค.ศ. 2017 จากนั้นแฟนเพลงจะได้รับคำแนะนำในการซื้อตั๋วต่อไป
== รายชื่อเพลง ==
== ชาร์ต ==
=== ชาร์ตประจำสัปดาห์ ===
=== ชาร์ตประจำเดือน ===
=== ชาร์ตสิ้นปี ===
=== ชาร์ตสิ้นทศวรรษ ===
== การรับรอง ==
== ประวัติการจำหน่าย ==
== อ้างอิง ==
== แหล่งข้อมูลอื่น ==
Reputation on Swift's official website
อัลบั้มเพลงในปี พ.ศ. 2560
อัลบั้มเพลงของเทย์เลอร์ สวิฟต์
อัลบั้มเพลงภาษาอังกฤษ
อัลบั้มเพลงที่ผลิตโดยเทย์เลอร์ สวิฟต์
อัลบั้มเพลงที่ผลิตโดยแจ็ก แอนโตนอฟฟ์
อัลบั้มเพลงที่ผลิตโดยแมกซ์ มาร์ติน
อัลบั้มเพลงแนวอิเล็กโทรป็อป
อัลบั้มเพลงที่ผลิตโดยเชลล์แบ็ก
อัลบั้มเพลงของค่ายบิกมะชีนเร็กเคิดส์